อยากทราบว่ามีอะไรกับแฟนต้นตุลาคม2561 ที่นี้ประจำเดือนก็มา พอหลังจากนั้นประจำเดือนไม่มา4เดือนถึงวันนี้ แต่มีช่วงหนึ่งเดือนมกราที่ผ่านสายตามีเลือดออกนิดกนึ่งนึกว่ามาเม้น จากนั้นก็ไม่มาเลย
สวัสดีค่ะ หากประจำเดือนได้มาแล้วในเดือน ต.ค. 61 โดยมาในช่วงวันที่ควรจะมา และมานาน 2-7 วัน ก็จะถือเป็นประจำเดือนที่ปกติดี และแสดงว่า ไม่ได้มีการตั้งครรภ์เกิดขึ้น แต่หากไม่ได้มาในช่วงที่ควรจะมา หรือมาเพียง 1 วัน หรือมานานกว่า 7 วัน โอกาสที่จะตั้งครรภ์จึงยังมีได้อยู่ดังนั้น หากต่อมาประจำเดือนขาดได้หายไปนาน 4 เดือน แนะนำควรลองตรวจหาการตั้งครรภ์ดูก่อนเป็นอันดับแรกค่ะ หากตรวจไม่พบ การที่ประจำเดือนไม่มา จึงเกิดจากสาเหตุอื่นๆ เช่น1. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด2. การมีน้ำหนักตัวเพิ่มขึ้นเร็ว หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS)4. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ5. มีพังผืดเกิดขึ้นในมดลูก6. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นดังนั้น หากตรวจไม่พบการตั้งครรภ์และประจำเดือนยังคงไม่มา ก็ควรไปพบสูติ-นรีแพทย์เพื่อตรวจหาสาเหตุค่ะ หากตรวจไม่พบโรคทางกายต่างๆ แต่เกิดจากการผลิตฮอร์โมนของรังไข่ผิดปกติ แพทย์อาจให้ยาปรับฮอร์โมนมาทาน เพื่อให้ประจำเดือนมาเป็นปกติค่ะ